બુડાપેસ્ટ- હંગેરીમાં હવે રસ્તાઓ ઉપર સુવાનું પ્રતિબંધિત થઈ ગયું છે. બેઘર લોકોના સંબંધમાં વડાપ્રધાન વિક્ટર ઓર્બન દ્વારા લાવવામાં આવેલો નવો કાયદો લાગુ થતાની સાથે જ હંગેરીમાં બેઘર લોકો રસ્તા ઉપર સુઈ શકશે નહીં. ઉલ્લેખનીય છે કે, સરકારના આ કાયદાનો વિરોધ કરવામાં આવી રહ્યો છે. આલોચકોએ આ કાયદાને ક્રૂર કાયદો ગણાવ્યો છે. આપને જણાવી દઈએ કે, હંગેરીની સંસદે ગત 20 જૂને સંવિધાનમાં સંશોધન કરીને સાર્વજનિક સ્થળો ઉપર રહેવા અને સુવા પર પ્રતિબંધિત જાહેર કર્યો છે.